**Vyhlásenie**

výsledkov hlasovania členov Medzinárodného mierového výboru za laureáta „Mierovej ceny zo Slovenska“ za rok 2015 jej spoluinciátorom a stálym predstaviteľom združenia Neformálne ekonomické fórum Hospodársky klub od 1993. roka Petrom Kasalovským

**Dámy a páni,**

od vlaňajška sme sa väčšmi ako v minulosti zaujímali o otázky mieru nielen v našom regióne, na našom kontinente a vôbec vo svete.

Dospeli sme k presvedčeniu, že istota mieru – a zdravého rozumu je menej istá ako si myslíme. Dokonca nemálo z nás je presvedčených, že sa istota mení na ilúziu a vojnové konflikty sú nemenej časté ako pred rokmi, teda v čase, keď sme si mysleli, že jestvuje všeobecná vôľa pre naplnenie jednotlivých košov KEBSu. Po tomto vstupe do nádejnej éry došlo k spadnutiu železnej opony, a teda k možnosti urobiť rázne kroky vpred – k mierovému spolužitiu, spolupráci a vôbec k zabezpečeniu lepších životných podmienok tu v Európe a postupne aj inde vo svete.

Upozornili sme na to, že sme sa kruto mýlili, a to zverejnením faktov o raste jadrového potenciálu za obdobie tridsiatich rokov. Nehovoriac už o tom, že práve v hlavných aktéroch svetového vývoja sa objavili jednotlivci s akceptovaním absurdnej možnosti konfrontácie nie v ekonomike, ale v najrôznejších vojnách nevynímajúc jadrovú.

Rast strachu z možnej likvidácie mierového života v Európe, takpovediac erozívne pôsobenie občianskej vojny na východnej Ukrajine, ruská anexia Krymu, vývoj situácie na Blízkom a Strednom východe a riadený rast početnosti „pochodu“ migrantov do nárazníkových štátov a tamojších táborov a následne jeho presmerovanie na Európu, to boli hlavné momenty založenia Medzinárodného mierového výboru na báze nášho združenia.

**Dámy a páni,**

oslovil som laureátov Zlatého biatca v zahraničí aj doma. Členmi sa do 6. augusta 2015, ktorý bol ako výročný deň hirošimskej tragédie hlasovacím za laureáta „Mierovej ceny zo Slovenska“ za rok 2015 sa stali :

spoluiniciátor dr. Rongxiang Xu, líder vedného odboru regenerácia poškodených telových orgánov a tkanív, USA – ČĽR, a po jeho tragickej smrti 14. apríla 2015 ho zastúpil syn Kevin Peng,

prof. Jan Keller, sociológ, pedagóg a spisovateľ, poslanec Európskeho parlamentu, Česká republika,

prof. Muhammad Yunus, finančnik a spoločensky líder, nositeľ Nobelovej ceny mieru za rok 2006, Dhaka, Bangladéš,

prof. Vojtech Tkáč, byvalý minister práce, sociálnych vecí a rodiny SR,

Ing. Zoltan Černák, agropodnikateľ, SME Palárikovo, s.r.o., bývalý člen Federálneho zhromaždenia ČSSR,

prof. Jozef Masarik, jadrový fyzik, dekan FMFI UK v Bratislave,

Ing. Mikuláš Miľko, predseda predstavenstva, Cestovná kancelária Hydrotour, a.s., Bratislava,

JUDr. Anton Blaha, CSc., advokát, Advokátska kancelária Blaha, Erben&Partneri,

Ing. Imrich Bereš, predseda predstavenstva, Prvá stavebná sporiteľňa, a.s., Bratislava,

Ing. Peter Čatloš, PhD, podnikateľ, Martin,

Rudolf Young Mosny a Nancy Mosny, konatelia, QSQUARED DESIGN, LLC., N.Y., U.S.A.,

Dr. Ing. Jan Campbell, biokybernetik, neurolingvista, human design, finančnik, architekt a politológ, Nemecka spolková republika,

MUDr. Tomaš Šálek, prezident Slovenskej onkologickej spoločnosti,

Ing. Jan Gabriel, predseda Výboru združenia Neformálne ekonomické fórum Hospodársky klub,

Ing. Heidy Schwarczová, PhD, riaditeľka a zakladateľka Stredoeuropskej vysokej školy v Skalici

a Ing. Jan Blchač, PhD, primátor mesta Liptovsky Mikulaš,

Vznik výbor a hlasovacie právo prijal aj doc. Ing. Peter Mihók, CSc, predseda SOPK a predseda Svetovej komorovej federácie a Medzinárodnej obchodnej komory.

**Dámy a páni,**

devätnásti členovia Medzinárodného mierového výboru hlasovali emailovou poštou, ale tajne za prvého laureáta „Mierovej ceny zo Slovenska“ za rok 2015. Ja ako iniciátor a organizátor som viazaný mlčanlivosťou o hlasovaní jednotlivých členov výboru.

Nominovaných bolo postupne sedem osobností a dve organizácie do 21. júla 2015. Po termíne hlasovania, teda po 6. auguste 2015 došli návrhy na nomináciu nemeckej kancelárky Angely Merkelovej a maďarského predsedu vlády Viktora Orbána.

Nominovaní :

**Prezident ČĽR Si Ťin - pching** "Za trvalé zlepšovanie kvality životných podmienok obyvateľstva ČĽR a medzinárodnej spolupráce a za spoločenský pokrok"

**Predseda Medzinárodného súdneho dvora v Haagu JUDr. Peter Tomka (2012-2015)** "Za posilňovanie autority OSN vo vedomí obyvateľstva sveta snahou o justičnú spravodlivosť a riešenie vzťahov medzi štátmi"

**RIKEN Brian Science Institute, vedecko-výskumná inštitúcia, Japonsko** "Za výskum mozgu, inovácie a vplyv na zmierňovanie dôsledkov globalizácie v hospodárstve a spoločnosti"

**Prezident Ruskej federácie Vladimir V. Putin** „Za snahu o rovnováhu vojenskej sily veľmocí, mocností a vojenských paktov a zodpovednosť za riešenia globálnych a regionálnych konfrontácií“

**Ennio Morricone, taliansky skladateľ, hudobník a dirigent** „Za odhalenie „kódu ľudskosti“ v hudbe  občerstvujúcu dušu jej prijímateľov a povzbudzujúcu ich vôľu po slobodnom živote v mieri

**Raúl Castro, prezident Kubánskej republiky** „Za  napĺňanie myšlienky Jána Pavla II. „Nech sa Kuba otvorí svetu a nechá svet, aby sa otvoril Kube“ a za snahu o novú kvalitu vzájomných vzťahov a zbližovanie sa s USA“

**Prof. Klaus Schwab, zakladateľ World Economic Forum, Švajčiarsko** „Za posilňovanie civilizácie a aktivizáciu jej schopností vo všetkých oblastiach ľudskej činnosti na prospech riešenia globálnych priorít“

**Pápež František** „Za podnety na riešenie civilizačných, hospodárskych a sociálnych problémov v konkrétnych regiónoch a v štátoch, ako aj za rozvíjanie humanitných a mierotvorných dialógov“

**Federica Mogherini (ová), Vysoká predstaviteľka Únie pre zahraničné veci a bezpečnostnú politiku, podpredsedníčka EK** „ Za osobný prínos k úspešnému uzavretiu  12-ročnej diplomatickej "šachovej hry" a vytvoreniu cesty k obnoveniu normálneho vzťahu medzi Iránskou islamskou republikou a svetovými mocnosťami.“

**Dámy a páni,**

**vážené zhromaždenie,**

po jednom hlase získali Medzinárodný súdny dvor a jeho predseda JUDr. Peter Tomka v rokoch 2012 – 2015, RIKEN Brian Science Institute, vedecko-výskumná inštitúcia, Japonsko a Federica Mogherini (ová), vysoká predstaviteľka Únie pre zahraničné veci a bezpečnostnú politiku.

Po tri hlasy získali čínsky prezident Si Ťin – pching a ruský prezident Vladimir Vladimirovič Putin.

Štyri hlasy dostal Ennio Morricone, taliansky skladateľ, hudobník a dirigent.

Víťazom hlasovania sa stal pápež František, ktorému dalo svoj hlas 6 členov výboru. Listom z 24. septembra 2015 som oznámil pápežovi Františkovi a jeho spolupracovníkom túto skutočnosť. Stalo sa, že poďakovanie za oznámenie z 12. júla o jeho nominácii a jej zdôvodnení som dostal v liste zo 6. augusta až v polovici septembra. Nemohol som silnejšie vnímať v tomto viac ako ťažkom období pre mier a bezpečnosť ten fakt, ktorý mi je známy z komunikácie s predchádzajúcimi dvoma pápežmi, že rímsky biskup a pápež neprijíma spravidla ceny a vyznamenania.

V tomto období očakávam vyjadrenie sa pápeža Františka na môj list z 24. septembra 2015. Na jeho základe oznámime verejnosti spôsob a termín odovzdania nášho daru - originálu „Mierovej ceny zo Slovenska“ za rok 2015 prvej autorite boja za mier a za všestranne vyššiu kvalitu života vo svete, ktorou je pápež František.

V Bratislave, 29. októbra 2015